У Вікіпедыі ёсць артыкулы пра іншых асоб з прозвішчам Кары.

**Уордал Стывен «Стэф» Кары** (англ.: Wardell Stephen "Steph" Curry II; 14 сакавіка 1988 г, Акран, ЗША) — амерыканскі прафесійны баскетбаліст, гульнёвы абаронца клубу Голдэн Стэйт Уорыёрз.

Двухразовы чэмпіён НБА (2015, 2017), а таксама двухразовы Самы каштоўны гулец НБА (у сезонах 2014/15, 2015—2016, двухразовы Чэмпіён свету ў складзе зборнай ЗША (2010, 2014). Усю прафесійную кар’еру выступае за «Голдэн Стэйт Уорыёрз».

Біяграфія
---------

Нарадзіўся ў сям’і таксама прафесійнага баскетбалісту Дэла Кары ў горадзе Акран, штат Агая, 14 сакавіка 1988 года. Скончыў сярэднюю школу Шарлату, дзе гуляў за баскетбольныя каманды і быў уключаны ў сімвалічныя зборныя канферэнцыі і штату. Пасля гэтага паступіў у Каледж Дэвідсана ў Паўночнай Караліне.

Кар’ера ў Каледжы Дэвідсана
---------------------------

Стэф Кары гуляў за каманду каледжа на працягу 3 гадоў. За гэты час ён правёў 104 гульні, у якіх набіраў 25.3 ачка, рабіў 4,5 падборы і 3,7 перадачы. Гэта статыстыка дапамагла яму спачатку стаць лепшым пачаткоўцам, а потым і лепшым гульнем Паўднёвай канферэнцыі. У 2008 годзе быў уключаны у другую сімвалічную зборную гульняў студэнцкага чэмпіянату ЗША, а ў наступным годзе — у першую.

Кар’ера ў НБА
-------------

### 2009—2013

На драфце НБА 2009 году Кары быў абраны пад 7-м нумарам камандай Голдэн Стэйт Уорыёрз і адразу стаў асноўным гульнёвым абаронцай. У першай гульне набраў 14 ачкоў і аддаў 7 перадач. Дзякуючы выдатнай статыстыцы (17.5 ачкоў, 5.9 рэзультатыўных перадач, 1.9 перахопаў) ён заняў другое месца ў галасаванні на Лепшага пачаткоўца НБА саступіўшы гульцу Сакрамента Кінгз Тайріку Эвансу.

У 2011 годзе Стэф удзельнічаў у Конкурсу уменняў НБА, які выйграў. Скончыў сезон з сярэднімі паказчыкамі 18.6 ачкоў, 5.8 ассістаў і 1.5 перахопа, а таксама з рэкордным для клубу і лепшым працэнтам рэалізацыі штрафных кідкоў у лізе (93.4 %). У маі 2011 году Кары атрымаў траўму правага сухажылля вызванага неаднаразовым расцяжэннем звязкаў правай нагі.

Да старту наступнага сезону галенастоп аднавіўся, але Стывен паўторна траўміраваўся ў студзені. Праз месяц ён зноў атрымаў расцяжэнне і ў красавіку быў зноў праапераваны. У гэтым сезоне Кары з’явіўся толькі у 26 гульнях.

### 2014—2017

У прадсезонцы Кары закюлчыў 4-гадовы кантракт на $44 мільёна з Уорыёрз. На працягу года за Стэфам і яго аднаклубнікам Клэям Томпсанам замацавалась мянушка «Сплэш Бразерс» за выдатную гульню і ў асаблівасці за кідкі з трохачковай дугі. У лютым 2013 Кары усталяваў рэкордны ў кар’еры паказчык па ачках, набраўшы 54 пункты ў гульне супраць Нікс, уключая 11 трохачковых (рэкорд Уорыёрз. У канцы сезону Кары усталяваў рэкорд Нацыянальнай баскетбольнай асацыяцыі па колькасці трохачковых за сезон. Яго сярэднія паказчыкі ў 22.9 ачка і 6.9 ассісту за гульню дазволілі клубу прайсці у плэй-оф, дзе яны разабраліся з Дэнверам у 6 гульнях, а потым таксама у 6 гульнях саступілі Сан-Антоніа.
У 2015 і ў 2016 гадах атрымліваў прыз MVP НБА.

| ⛭Самыя каштоўныя ігракі рэгулярнага сезона НБА |
| --- |
| 
* 1956 Пеціт
* 1957 Коўзі
* 1958 Расел
* 1959 Пеціт
* 1960 Чэмберлен
* 1961 Расел
* 1962 Расел
* 1963 Расел
* 1964 Робертсан
* 1965 Расел
* 1966 Чэмберлен
* 1967 Чэмберлен
* 1968 Чэмберлен
* 1969 Анселд
* 1970 Рыд
* 1971 Абдул-Джабар
* 1972 Абдул-Джабар
* 1973 Коўэнс
* 1974 Абдул-Джабар
* 1975 Макаду
* 1976 Абдул-Джабар
* 1977 Абдул-Джабар
* 1978 Уолтан
* 1979 М. Мэлоўн
* 1980 Абдул-Джабар
* 1981 Ірвінг
* 1982 М. Мэлоўн
* 1983 М. Мэлоўн
* 1984 Бёрд
* 1985 Бёрд
* 1986 Бёрд
* 1987 Джонсан
* 1988 Джордан
* 1989 Джонсан
* 1990 Джонсан
* 1991 Джордан
* 1992 Джордан
* 1993 Барклі
* 1994 Оладж’юван
* 1995 Робінсан
* 1996 Джордан
* 1997 К. Мэлоўн
* 1998 Джордан
* 1999 К. Мэлоўн
* 2000 О’Ніл
* 2001 Айверсан
* 2002 Данкан
* 2003 Данкан
* 2004 Гарнет
* 2005 Нэш
* 2006 Нэш
* 2007 Навіцкі
* 2008 Браянт
* 2009 Джэймс
* 2010 Джэймс
* 2011 Роўз
* 2012 Джэймс
* 2013 Джэймс
* 2014 Дзюрэнт
* 2015 Кары
* 2016 Кары
* 2017 Уэстбрук
* 2018 Хардэн
* 2019 Адэтакунба
* 2020 Адэтакунба

 |

| ⛭Мужчынская зборная ЗША — чэмпіён свету 2010 года |
| --- |
| Сцяг ЗША | 
* 4 Чонсі Білапс
* 5 Кевін Дзюрант
* 6 Дэрык Роўз
* 7 Расел Уэстбрук
* 8 Рудзі Гей
* 9 Андрэ Ігудала
* 10 Дэні Грэнджэр
* 11 Стэфэн Кары
* 12 Эрык Гордан
* 13 Кевін Лаў
* 14 Ламар Одам
* 15 Тайсан Чэндлер
* трэнер: Майк Кшыжэўскі

 |